Vajna Tímea megint elment síelni Aspenbe, ahol valamiért úgy döntött, hogy készít egy meztelenkedős fotósorozatot, és ezt megosztja a világgal az Instagramon keresztül. A dolognak egyrészt egy hőemelkedés lett a következménye, másrészt két komment Palácsik Zoltánnétól, azaz Vajna Tímea édesanyjától. A hozzászólásokat egy olvasónk örökítette meg és küldte be szerkesztőségünkbe, azóta eltűntek a kérdéses posztból. Az egyik hozzászólás ez volt:

Ez miért jó neked?

A másik pedig egy szomorúan síró szmájli.

Fotó: Olvasónk fotója / instagram A két kérdéses komment azóta törlődött.

Ez a kérdéses, Vajna Tímeától egyáltalán nem szokatlan poszt, amihez a fenti, később törölt komment érkezett.

Palácsik Zoltánné Instagram-profilja egyébként nyilvános, ön is megtekintheti itt. A fiók hat fényképet tartalmaz, zömük egy olaszországi utat örökít meg. Vajna Tímea egyik fotón sem szerepel, Vajna Tímea immár szintén celebbé vált húga, Palácsik Lilla azonban kettőn is, az egyiken férjével, Visváder Tamással.